<classify> MAGARI mawili madogo yamegongana katika Kijiji cha Kisige wilayani Korogwe mkoani Tanga na kuua watu wanne papo hapo, mmoja akifi a njiani, watatu wakifi a hospitali na kujeruhi wengine 16.Magari hayo ni gari dogo aina ya Noah yenye namba za usajili T323 CEP, lililogongana uso kwa uso na Toyota Prado yenye namba za usajili T148 DHL yenye rangi nyeusi. Ajali iIlitokea saa 2:00 usiku wa kuamkia jana katika Kijiji cha Kisige Kata ya Mazinde Tarafa ya Mombo wilayani Korogwe. Kamanda wa Polisi Mkoa wa Tanga, Edward Bukombe alithibitisha kutokea ajali hiyo.Mashuhuda wa ajali hiyo, walidai ilitokea baada ya dereva wa trekta kutaka kujaribu kulipita gari lililokuwa mbele yake Toyota Noah, iliyokuwa inatokea Mombo kwenda Hedaru na ilikuwa na abiria 15. Mbele kulikuwa na gari lililokuwa limesimama bila ya kuwasha taa.Katika harakati za dereva wa Noah kujaribu kujiokoa, alivami ana uso kwa uso na Toyota Prado. Mimi ni mmoja wa abiria katika gari dogo aina ya Noah, chanzo cha ajali hii ni dereva wa trekta ambaye alikuwa anajaribu kulipita gari lililokuwa mbele yake, kwa bahati mbaya katika hali ya kujitetea dereva wa Prado akachepuka na kujikuta anavamia Toyota Noah, alisema Zaituni Abdi, mkazi wa Tanga aliyeumia mkono. Mganga Mfawidhi wa Hospitali ya Wilaya ya Korogwe ya Magunga, Dk Michael Mbira alithibitisha kupokea majeruhi na maiti wa ajali hiyo kuanzia saa 3:00 usiku. Majeruhi wanne ni wanawake na 12 ni wanaume na wengi wameumia mifupa ya nyonga, paja, kichwani, mifupa ya miguuni, begani na puani. Majeruhi wanaume wawili mmoja amepasuka bandama na utumbo. Mwingine amepasuka na walifanyiwa upasuaji usiku huo huo.Watu wanne walifariki papo hapo na mwingine mmoja alifariki akiwa njiani kupelekwa hospitali. Wengine watatu walifia hospitalini. Aliwataja marehemu kuwa ni Kimiti Ngome 32, Alphonce Kimaro 44, Emmanuel Mputa 34, Jumanne Kabega na Omari Mndeme 27.Aliwataja majeruhi ni Hamadi Ramadhani 33, Rasuli Waziri 22, Abely Leonard 28, Hamisi Issa 20, Yunus Barua 29, Sylvester Kichambati, Joseph Assenga 25, Patrick Pandisha 32 na Rajabu Issa 20. Majeruhi wengine ni Consolata Suluhi 34, Selemani Halfan 35, Zaituni Ramadhani 48, Jesca Augustine 44, Lucy Steven 30, Judith Bateregeza mwaka 1 na miezi 4 na Maulidi Selemani 16. Aidha, Dk Mbira alisema kati ya majeruhi hao, wawili wamehamishiwa Hospitali ya Rufaa ya Mkoa wa Tanga ya Bombo kutokana na hali zao kuwa mbaya na kutokana na Magunga kutokuwa na mashine ya mionzi X-ray. Wakati huo huo, Mkuu wa Mkoa wa Tanga, Martine Shigela amewaongoza mamia ya wakazi wa Mkoa wa Tanga katika maziko ya aliyekuwa Mwenyekiti wa Bodi ya Kampuni za simu za mkononi ya Airtel, Dk Omary Nundu 71 aliyefariki dunia juzi na kuzikwa jana kijijini kwao Mwakidila jijini hapa.  <topic>: kitaifa 